Edward er en behagelig og imødekommende person. Vi er et ældre ægtepar og følte os på umiddelbar talefod med ham. Han er hjælpsom og selskabelig, uden af være påtrængende
Stedet er en smagfuldt indrettet basement-lejlighed med egen indgang og direkte adgang til en dejlig lille naturhave, hvilket vi var meget glade for. Studie-lejligheden udgøres af et stort rum og et glimrende badeværelse. Vi skulle lige vænne os til at vi skulle igennem et pulterkammer for at komme til indgangen til lejligheden.
Studielejligheden ligger i et trygt og behageligt kvarter med ganske kort til offentlig transport (Muni) og et par blokke fra glimrende butikker (bl. a. en Whole Food), spisesteder og specialbutikker på 24. gade.
Det er et sted, vi helt klart gerne vil komme tilbage til.
Jens Balslev og Jette Mortensen